Vandeesweek nooi ek met my vriende, Hugh Roberton en Deon Knobel oor vir ete – en terloops kom ek toe agter dat ons almal bybies van 1939 was – 1939 wat so ’n goeie jaar vir ons Afrikaanse letterkunde was: Eers was daar Lina Spies, en J.G. Kannemeyer en Breyten Breytenbach en Karel Schoeman en ék, alhoewel ek in alle nederigheid moet erken ek sit nie langs dieselfde vuur nie alhoewel ek darem kan spog dat ek langs Karel (destyds Tromp) Schoeman op Universiteit by UOVS gesit het en hy so verveeld was met Afrikaanse letterkunde dat hy, in plaas van luister ,sit en skryf het aan Engelse romans. Luidens mediaberigte is die gehalte van die afgelope rekordeksamen se vraestelle in veral rekeningkunde, wiskunde en lewenswetenskappe van uiters swak gehalte, terwyl skoolhoofde sukkel om hulle klagtes en voorstelle aan die departement deur te gee. AfriForum Jeug sal verseker dat klagtes in ŉ noodskrywe aan die minister gestuur word en só ook namens bekommerde leerlinge en ouers met die departement skakel. Die departement van Basiese Onderwys het die doelwit vir hulleself gestel dat meer graad 12-leerlinge vanjaar Wiskunde moet slaag en dat geen skool ŉ laer slaagsyfer as 20% sal toon nie. Dit is egter kommerwekkend dat die departement ten doel het om ongeletterdheid en swak Wiskundeslaagsyfers te takel, terwyl hulle eie nasionale eksamenvraestelle vol spelfoute is.